**EELNÕU 2023/153**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon | JK |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

26. jaanuar 2023 nr

Viljandi linna 2022. aasta kultuuripreemiad

Viljandi Linnavolikogu 24.09.2015 määruse nr 62 “Viljandi linna kultuuripreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu kultuuri- ja spordikomisjoni otsus.
2. Viljandi linna 2022. aasta kultuuripreemia saajad on:
   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Vilja Volmer-Martinson

**Esitatud:** 09.01.2023

**Esitaja:** Viljandi Linnavalitsus **Ettekandja:** Liis Aedmaa

**Lk arv:** 6

**Hääletamine:** nõudmisel

Seletuskiri

**Viljandi linna 2022. aasta kultuuripreemiad**

Eelnõu eesmärk on tunnustada Viljandi linnas tegutsevaid füüsilisi või juriidilisi isikuid või muid ühendusi, mis ei ole juriidiline isik, väljapaistva tegevuse eest kultuuri edendamisel või saavutuste eest kultuuri valdkonnas.

Kultuuripreemiate määramine toimub Viljandi Linnavolikogu 24.09.2015 määruse nr 62 “Viljandi linna kultuuripreemia“ alusel ning arvestades laekunud ettepanekuid.

Määrusega saab tutvuda siin: <https://www.riigiteataja.ee/akt/408022022034?leiaKehtiv>

Preemia määramiseks esitati kokku 17 ettepanekut, neist 15 erineva isiku, kollektiivi, asutuse või teo tunnustamiseks.

Ühe preemia suurus on 2000 eurot pärast riigi poolt kehtestatud maksude maha arvamist. Preemiaga kaasneb Viljandi linna aukiri ja preemia saaja nimi kantakse Viljandi linna auraamatusse.

Preemia antakse üle Eesti Vabariigi 105. aastapäevale pühendatud pidulikul kontsert-aktusel Ugala teatris 24. veebruaril 2023 kell 14.00.

Kultuuripreemia ettepanekud:

|  |  |
| --- | --- |
| **Kandidaat** | **Põhjendus** |
| **Viljandi Gümnaasiumi muusikal „Ükssarvik“**  (esitaja Ave Alvre) | Viljandi Gümnaasiumi õpilaste, vilistlaste ja õpetajate osalusel jõudis 23. ja 24. septembril 2022 Viljandi Pärimusmuusika Aidas lavale kooli omaloominguline muusikal „Ükssarvik“.  See on esimene omaloominguline muusikal Viljandis! Väga huvitava libreto ning muusikalise materjali ja arranžeeringutega lavastuses osalesid suurepärased solistid, koor, muusikud ja tantsijad. Muusika kirjutasid Aare Külama ja Teet Kaur, arranžeeris Aare Külama, laulud õpetasid Teet Kaur ja Aare Külama, liikumise seadsid Herta Soro ja Kertu Alvre, lavastas Silvia Soro, kunstnikutöö tegid kunstiõpetaja Ene Runing ja vilistlane Birgit Potter, kostüümid kujundasid Ene Runing ja Roosi Mändmaa.  Muusikali produtseeris Ave Alvre. Näitlejatena osalesid VG õpilased, õpetajad ja vilistlased, sh. ka kooli direktor Juhan-Mart Salumäe.  Viljandi Gümnaasiumi muusikali lavale toomine on näide ühe kooli kunstide valdkonna õpetajate ja õpilaste imeliselt koostööst ja väärib Viljandi linnas kindlasti tunnustamist kultuuripreemiaga.  Muusikali esialgne salvestus:  <https://drive.google.com/file/d/1YIx2vKvT8iSacqLEtYnR_r5Xs5a6DBYX/view?fbclid=IwAR06y1bpSSzxmsHjJf5_6nsB4yTjrmqxp3JNSP2yVklv37qlEn5Cs8tVKOw&pli=1> |
| **Kondase Keskus**  (esitaja Tiiu Männiste) | Kondase Keskus väärib tunnustust ja linna kultuuripreemiat Viljandiga seotud perekond Härmade suurejoonelise retrospektiivnäituse "Perekond Härm viies vaatuses" koostamise ja korralduse eest. Esmakordselt pakuti kunstisõpradele nii põhjalikku loominguülevaadet ühe Viljandi legendaarse kunstidünastia elu- ja loomingukäigust. Näitus pälvis suurt tähelepanu ka väljaspool Viljandit (telesaated ja arvukad külastajad mujalt).  Näitus oli avatud 24.09. -31.12.2022. <https://kondas.ee/naitused>  LISAKS:  Kondase keskuse kõik ruumid täideti ühe pere liikmete – Lilian Härma (1927–2021), Endel Härma (1923–1996), Hanno Härma (1952–2021) ja Härmo Härma (sünd. 1949) ning Liliani isa, Albert Vahtramäe (1885–1965) loominguga. Samuti anti ülevaade Endel Härma kultuuritegelastest isa Oskar Härma (1893–1985) ja onu August Härma (1896–1990) elukäigust. |
| **Viljandimaa Kammerkoor**  (esitaja Ene Nobel) | Viljandimaa Kammerkoor on aastaid olnud oma kõrgetasemelise tegevusega Viljandi linna koorimuusika visiitkaardiks. Tema esinemised ja kontserdid pakuvad alati kuulajatele imelisi elamusi. 2022.a. oli Viljandimaa Kammerkoorile erakordselt edukas aasta, hoolimata, et tulime just välja koroona-aastate keerukast olukorrast. Mais 2022 sai valmis kaua ettevalmistatud CD „Me olime nagu lapsed“ Eesti koorimuusika maestro Alo Ritsingu loomingu salvestustega, kus lisaks kammerkoorile on kaasatud ka Viljandi meeskoor Sakala ja Tartu Keelpillikvartett. Plaadi salvestas Saksa muusikaprodutsent ja Tartu Ülikooli Viljandi Kultuuriakadeemia helitehnika kunstide õppejõud Christoph Schulz koos Janar Paeglisega Viljandi Jaani kirikus. Plaadil olevad 14 teost annavad mitmekülgse ülevaate Alo Ritsingu koorimuusikast ning on siiani ainuke autori loomingule pühendatud CD  kogu Eestis. Plaadi esitas Eesti Kooriühing ka 2022.a. Aasta plaadi nominendiks. Plaadisalvestusele lisaks andis Viljandimaa Kammerkoor 2022.a. mitmeid kontserte, sh:  - 27.12.2022 – esinemine Viljandi Jaani koguduse 550.a. juubelikontserdil Viljandis Jaani kirikus;  - 11.12.2022 – ühine advendikontsert „Jõululootus“ koos Pärnu kammerkooriga Viljandis Pauluse kirikus;  - 10.12.2022 - ühine advendikontsert „Jõululootus“ koos Pärnu kammerkooriga Pärnus Eliisabeti kirikus;  - 10.12.2022 – esinemine külalisena Viljandi Muusikakooli jõulukontserdil Viljandis Pauluse kirikus;  - 26.11.2022 – esinemine advendiaja alguse kontserdil Viljandis Jaani kirikus;  - 18.09.2022 – esinemine sügise alguse ühiskontserdil koos üle-eestilise neidudekooriga Leelo ja TÜ VKA segakooriga Viljandis Babtisti kirikus;  - 24.08.2022 – esinemine ühiskontserdil koos Ukraina sõpruskooriga Khreshatyk Viljandis Babtisti kirikus;  - 28.05.2022 – esinemine Viljandimaa laulu- ja tantsupeol Viljandi lauluväljakul;  - 15.05.2022 – osalemine koraalimaratonil Viljandis Jaani kirikus;  - 14.05.2022 – Alo Ritsingu autoriloomingu kontsert „Ühine taevas“ koos Tartu Akadeemilise Meeskooriga Tartu Ülikooli aulas;  - 12.03.2022 – esinemine naistepäevale pühendatud kooride ühiskontserdil Viljandis Kesklinna kooli algklasside majas;  - 25.02.2022 – esinemine mälestustahvli avamisel Viljandis vana veetorni kõrval;  - 24.02.2022 – esinemine EV 104. aastapäeva jumalateenistusel Jaani kirikus.  Lisaks muidugi iganädalased kooriproovid, igakuised koorilaagrid ja muu koorielu, mis on kogukonnana tegutseva organisatsiooni puhul silmapaistev saavutus. Seega on Viljandimaa Kammerkoor lõppeval aastal igati kõrgel tasemel esindanud Viljandit nii kohalikul kui üle-eestilisel tasandil ning väärib tunnustust. |
| **Paula Pajusaar**  (esitaja ansambel Minimal Wind) | Viljandi esindamine 2. kohaga Eesti Laulul, sellest tulenev lisatähelepanu Viljandile läbi meediakajastuse.  Esinemised Viljandis heategevuskontserdil Ukraina heaks, Hansapäevadel ja muudel üritustel.  2021. aasta Hansapäevade etenduse jaoks muusika komponeerimine. |
| **Taavi-Hans Kõlar**  (esitaja ansambel Minimal Wind) | Viljandi esindamine 2. kohaga Eesti Laulul, sellest tulenev lisatähelepanu Viljandile läbi meediakajastuse. Esinemised Viljandis heategevuskontserdil Ukraina heaks, Hansapäevadel ja muudel üritustel.  Viljandis laulukirjutamise laagri korraldamine koostöös Kultuuriakadeemia ja Otsa kooliga. Viljandi Kultuuriakadeemia loengu "sissejuhatus loovettevõtlusesse" videoproduktsioon. |
| **Paavo Lampinen ja Jüri Leiten**  (esitaja Helmen Kütt) | Paavo Lampinen ja Jüri Leiten pakkusid viljandlastele suvel suurepärase muusikasündmuse - Viljandi suveooper 3.0 „Itaalia promenaad“ Ooperi gala. Viljandi lauluväljakul esinesid ooperilauljad Horvaatiast ja Itaaliast ning üle-eestiline Noorte Sümfoonia orkester. Võrratu elamus ja suurepärased esinejad lummasid kuulajaid nii Viljandist kui mujalt ning isegi välismaalt. |
| **Koraalimaraton 2022**  (esitaja Isamaa saadikurühm) | 14.-15. mail Viljandi Jaani kirikus toimunud koraalimaratoniga tähistati Viljandi Jaani kiriku 550. aastapäeva ning Tartu Ülikooli Viljandi Kultuuriakadeemia tähtpäevi: 70 aastat kooli asutamisest ja 30 aastat kõrghariduse andmist. Koraalimaratoni korraldas Tartu Ülikooli Viljandi Kultuuriakadeemia (Marko Mägi, Jorma Sarv) koostöös Viljandi Jaani kogudusega. Maraton algas laupäeva hommikul kell 5.15 ja lõppes pühapäeval kell 15.30. Selles ajavahemikus lauldi läbi kõik kiriku laulu- ja palveraamatu koraalid, laval oli kümneid ja kümneid artiste ja kollektiive: kokku üle 400 laulja ja pillimängija, sh professionaalsed artistid, Viljandi koorid ja muusikakooli õpilased jt. Otseülekannet oli võimalik jälgida nii interneti vahendusel kui ka Haapsalus ja Tartus.  Koraalimaraton tõi nii Viljandi Jaani kogudusele ja kultuuriakadeemiale kui ka kogu Viljandile meedias palju tähelepanu. |
| **Stefan Airapetjan**  (esitaja valimisliit Südamega Viljandis) | Eesti esindamine Eurovisioonil. Stefan esindas Viljandit ja Eestit edukalt Eurovisioonil ja võistluse “Eesti laul” raames toonitas ta korduvalt asjaolu, et ta on pärit Viljandist. Seeläbi tõi Stefan palju positiivset tähelepanu Viljandi muusikaelule. |
| **Loov Viljandi**  Esitatud 2 korda  (esitaja valimisliit Südamega Viljandis ja Ditmar Martinson) | Eelarvamusfestivali korraldamise eest.  Eelarvamusfestival täiendas Viljandi tavapäraselt rikkalikku kultuuri- ja spordisuve uue ja julge ettevõtmisega. Festival tõstatas meelelahutuse ja spordi kõrvale olulised argipäevased teemad, mis vajavad ühiskonnas laiemat arutelu. Sündmus intrigeeris ise seejuures samasuguse eelarvamusega - hõivates üheks nädalavahetuseks Tartu tänava lõigu, mis on tavapäraselt autotee, ja tuues selle asemele tänavale aktiivse linnaruumi, mis on mõeldud autovabaks nautimiseks.  Uudse ja linnaruumi kaasava sündmuse "[eel]arvamusfestival" korraldamise eest. |
| **Viljandi Gümnaasium**  Esitatud 2 korda  (esitaja valimisliit Südamega Viljandis, Viljandi Gümnaasium) | Muusikali “Ükssarvik” loomise eest. 23. ja 24. septembril tõi Viljandi gümnaasium seoses kooli 10. aastapäevaga Pärimusmuusika Aidas lavale huvitava ja originaalse Silvia Soro libreto ning Aare Külama ja Teet Kauri muusikaga lavateose „Ükssarvik“. Gümnaasiumi õpilased, vilistlased, õpetajad ja töötajad pakkusid ereda teatrielamuse, laval oli 18 tegelaskuju,  12-liikmeline koor, 16-liikmeline tantsutrupp ning 11-liikmeline orkester.  20-liikmelise lavastusmeeskonna töö etenduse teokssaamise nimel oli muljetavaldav. Oluline on rõhutada, et tegu on otsast lõpuni originaalteosega ning ühtegi laenatud teost ei kasutatud.  2022. aastal tõi Viljandi Gümnaasium 10. sünnipäeva puhul lavale muusikali „Ükssarvik“, mis oli otsast lõpuni originaalteos alustades libretost ja lõpetades muusika ning koreograafiaga. Muusikali autoriteks on Viljandi Gümnaasiumi õpetajad (Silvia Soro, Teet Kaur, Aare Külama, Kertu Alvre) kui ka vilistlane Herta Soro. Osalejateks olid Viljandi Gümnaasiumi õpilased ja vilistlased.  Originaalmuusikal on miski, mis tihti lavadele ei jõua. Vanade muusikalide uuendatud versioone kohtame ikka ja jälle, kuid nullist valminud uusmuusikale kohtame harva ning veel harvem tulevad need Viljandist. Oluline on siinjuures märkida, et muusikal ei ole pärast kooli juubelit jäänud riiulile tolmu koguma, vaid märtsikuus tuleb see uuesti Aida lavale, et seda taas linnarahvale ja huvilistele väljaspool Viljandit näidata ning muusikal professionaalselt üles filmida. |
| **Viljandi Baptistikirik**  (esitaja valimisliit Südamega Viljandis) | Suurepärase võimaluse loomise eest kontserttegevuse organiseerimiseks Viljandis. Koguduse palvemajast on kujunenud üks olulisematest vokaal- ja kammerkollektiivide kontserdipaiku Viljandis, kuna kogudus võimaldab selleks lahkelt oma suurepärase akustikaga saali. 2022. aasta vältel toimus 14 rohkearvulise publikuga kontserti, nendest 5 heategevuslikel eesmärkidel. Viljandi kollektiividest on baptistikirikus saanud esineda TÜ Viljandi Kultuuriakadeemia segakoor ja üliõpilaste instrumentaalkoosseisud, Viljandimaa Kammerkoor, Sakala Meeskoor, Viljandi Huvikooli kitarriringi ja Viljandi Muusikakooli ansamblid ning orkestrid. Märkimisväärsed on ka üle-eestilise neidudekoori Leelo, Kiievi akadeemilise kammerkoori Khreschatyk ja kammerorkestri ME104 (Muusika Eestimaale) kontserdid. |
| **Sander Joon ja Aurelia Aasa**  (esitaja Ditmar Martinson) | Väga eduka lühianimafilmi "Sierra" loomise eest.  120 festivali, 43 auhinda. |
| **Tudengite indie-ansambel Onkel Jonkel**  (esitaja Ljudmilla Nugis) | Tartu Ülikooli Viljandi Kultuuriakadeemias 2020. aastal alguse saanud tudengite indie-ansambel Onkel Jonkel kuulutati Digiagentuuri ADM 2022. aasta bändikonkursi võitjaks. |
| **Lavastuse „Viljandi lood: Jaan“ lavastusmeeskond Marika Palm, Liis Aedmaa, Gerda Sülla, Oskar Punga ja Elari Ennok**  (esitaja Ugala teater) | Viljandi linn ja Ugala teater on omavahel tihedalt seotud, ilmselt on raske kujutada ühte ilma teiseta. Ugala teater on alati soovinud suhestuda oma kodulinnaga ning leida neid kokkupuutepunkte, kus linn ja teater teineteist täiendada võiksid. Rännak-lavastus „Viljandi lood: Jaan“ räägib ühe Jaani nimelise mehe eluloo, mis lavastuse käigus muutub mõjuvalt terve Viljandi linna looks, eelmise sajandi 70-ndatel ja 80-ndatel aastatel. Lavastuse käigus läbitakse omamoodi ekskursioon läbi Viljandi tuntumate ja vähem tuntumate paikade, mille käigus saavad külalised isiklikult kogeda, kui järsk on Liiva tänav või mis tunne oli lüüa tantsu Viljandi omaaegses kõige populaarsemas, „alumises“ restoranis. Selletaoline rännak-lavastus on Viljandis esmakordseks ja eredaks kultuurisündmuseks, mis maalib teatraliseeritud moel linnast ja selle elanikest isikliku puudutusega mõjuva pildi ning annab linna ajaloole veidi teistsuguse vaate kui ajalooõpikutes leiduv.  Esietendus 15.augustil, 2022, Ugala teatris. |
| **Aivar Trallmann**  (esitaja Merlin Muts) | Mees, kes korraldab suurepäraseid kontserte Viljandimaal. Mida kõike ta ei tee. |

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist